Puertollano
<s>Puertollano je grad i općina od 47,881 stanovnika na jugu Španjolske u Autonomnoj pokrajini Kastilja-La Mancha (Provincija Ciudad Real).</s>

<s>Geografske karakteristike</s>

<s>Puertollano se nalazi na jugozapadu Provincije Ciudad Real u dolini rijeke Alcudia, udaljen četrdesetak km jugozapadno od svog administrativnog centra Ciudad Reala.</s>

<s>Puertollano je po broju stanovnika drugi u svojoj provinciji ali je prvi po industrijskoj proizvodnji, i to zahvaljujući petrohemiji i naftnoj industriji koje djeluju u gradu od 1965.</s>

<s>Glavna arterija grada je bulevar San Gregorio, sagrađen u 19. vijeku, koji amblematično oslikava urbani razvoj Puertollanoa, koji se odvijao paralelno s razvojem rudarstva i industrije.</s>

<s>Grad se nalazi na pruzi TGV-a Madrid-Sevilla i na trasi Andaluzijskog autoputa.</s>

<s>Historija</s>

<s>Puertollano je izrastao u 13. vijeku, kad je nakon rekonkviste Kastilja ponovno naseljavana.</s>

<s>Grad je tokom 14. vijeka prosperirao zahvaljujući poljoprivredi i stočarstvu to je prekinuto 1348. epidemijom kuge koja je pustošila Evropu i Španjolsku, i bila naročito žestoka u Puertollanu.</s><s>Preživjelo je samo 13 stanovnika, koji su se za svoje spasenje molili Djevici Mariji i žrtvovali trinaest krava.</s>

<s>Od 1873. počinje iskapanje ugljena, što je rezultiralo snažnim porastom stanovništva.</s><s>Grad je veliku ekspanziju imao između 1900. i 1960. ispočetka zbog rudarstva a kasnije petrokemije.</s>

<s>Znamenitosti</s>

<s>Najveća znamenitost je crkva Gospe od Uznesenja iz 16. vijeka, renesanog eksterijera i gotičkog enterijera, koju je skupština Kastilje-La Manche proglasila kulturnim dobrom.</s><s>Nakon nje slijedi crkva Gospe od Milosti sagrađena 1489. u znak zahvalnosti nakon pošasti kuge, pa trobrodna crkva Soledad iz 14. vijeka.</s>

<s>Izvori</s>

<s>Vanjske veze</s>

<s>Ajuntament de Puertollano 
Kastilja-La Mancha
Gradovi u Španiji</s>

